Haris Poteris ir Mirties relikvijos. 1 dalis

Haris Poteris ir Mirties relikvijos. 1 dalis () – 2010 m. JAV fantastinis filmas; pirmasis iš dviejų filmų pagal to paties pavadinimo rašytojos J.K.Rowling romaną. Ši dalis yra jau septintasis populiariosios Hario Poterio frančizės filmas. Filmo režisierius David Yates režisavo ankstesnes dvi dalis, todėl tai trečiasis jo Hario Poterio serijos filmas. David Heyman ir David Barron yra šio filmo prodiuseriai, o scenarijų parašė Steve Kloves, kuris taip pat parašė scenarijus pirmiems keturiems ir šeštam filmui. Filme Hario Poterio personažo vaidmenį atlieka Daniel Radcliffe, kartu su Rupert Grint ir Emma Watson, kurie atlieka geriausių Hario draugų vaidmenis, Ronio Vizlio ir Hermionos Įkyrėlės. Šio filmo principinis filmavimas buvo baigtas 2010 m. birželio 12 d.

Pirmoji filmo dalis buvo išleista 2D ir IMAX formatais 2010 m. lapkričio 19 d.Part 1 Not in 3D  Lietuvoje pirmosios „Mirties relikvijų“ dalies premjera įvyko 2010 m. lapkričio 19 d.

Antroji dalis, „Haris Poteris ir Mirties relikvijos. 2 dalis“, o kartu ir visos Hario Poterio filmų serijos pabaiga buvo išleista 2011 m. liepos 15 d.

 Siužetas 

2010 m. birželio 23 d. kino kompanija „Warner Bros.“ išleido trumpą pirmosios dalies apžvalgą:

Pirmoji dalis prasideda Hario, Ronio ir Hermionos pavojinga misija – surasti ir sunaikinti Voldemorto nemirtingumo paslaptį – Horokrusus. Savo jėgomis ir be pagalbos iš savo profesorių bei profesoriaus Dumbldoro apsaugos, trijulė dabar kaip niekada anksčiau turi pasikliauti vienas kitu. Bet jų kelyje tyko tamsos jėgos, kurios grasina juos išskirti.

Tuo tarpu visas burtininkų pasaulis tapo pavojinga vieta Tamsos valdovo priešams. Ilgai bijotas karas prasidėjo ir Voldemorto Mirties valgytojai įgavo valdžią Magijos Ministerijoje ir net Hogvartse – terorizuodami ir areštuodami bet ką, kas tik jiems priešinasi. Bet vienintelis trofėjus, kurio jie siekia yra pats vertingiausias Voldemortui: Haris Poteris. Išrinktasis tapo persekiojamuoju, kuomet Mirties valgytojams yra liepta surasti Harį ir pristatyti jį Voldemortui … gyvą.

Vienintelis Hario šansas likti gyvam yra surasti Horokrusus prieš Voldemortui jį sugaunant. Bet kol jis ieško užuominų, tuo pat metu jis atranda seną ir beveik užmirštą pasaką – Mirties relikvijų legendą. Ir jeigu ši legenda nemeluoja, ji galėtų suteikti Voldemortui neapsakomą galią, kurios jis taip trokšta.

Mažai Haris težino, kad jo ateitis jau yra nuspręsta prieš daug metų, tą lemtingą dieną, kada jis tapo Berniuku Kuris Liko Gyvas. Būdamas nebe vaikas, Haris Poteris vis labiau artėja prie savo užduoties pabaigos, kuriai ruošėsi nuo pat pirmos dienos įžengęs į Hogvartsą – žūtbūtinei kovai su Voldemortu.

 Gamyba 
Sprendimas padalinti paskutinę J.K.Rowling knygą į dviejų dalių filmą kilo iš idėjos padalinti „Ugnies taurę“ 2004 m. Tokia mintis padalinti knygą į dviejų dalių filmą sklandė jau nuo 2007 m. vidurio, tačiau iš tiesų rimtai į ją buvo atsižvelgta tik po to, kai prodiuseris David Heyman turėjo galimybę pasikalbėti su rašytoju Steve Cloves, kaip tik tuo metu, kai baiginėjosi 2007–2008 m. Amerikos rašytojų sąjungos streikas. Kloves pradėjo savo darbą ties siužetu 2009 m. balandžio mėn. antrojoje pusėje.

Anot „Warner Bros.“ vadovo Alan F. Horn, filmo padalinimas leis „valanda su puse daugiau pasimėgauti ir atšvęsti šios nepakartojamos frančizės teisingumą, žodžius, idėjas ir nuostabią istoriją“. Heyman apibūdino darbą šalia siužeto taip: „Mirties relikvijos yra tokios turtingos, istorija tiek daug pasako, tiek daug išaiškina, jog, po diskusijos su J.K.Rowling neliko jokių abejonių, kad reikia dviejų dalių.“ Kloves negalėjo dirbti su siužetu tol, kol nepasibaigė streikas.

Dar prieš oficialiai išrenkant David Yates režisuoti filmą, kiti režisieriai taip pat parodė susidomėjimą šiuo darbu. Alfonso Cuarón, filmo „Haris Poteris ir Azkabano kalinys“ režisierius, pasakė, jog būtų sugundytas grįžti ir vėl dirbti su šia frančize. Guillermo del Toro, kuris atsisakė „Azkabano kalinio“, pareiškė susidomėjimą ties „Mirties relikvijomis“, tačiau padidėjęs darbo krūvis ties „Hobitas: nelaukta kelionė“ neleido jam labiau pasireikšti ties šiuo darbu.

Heyman pabrėžė, kad šį kartą filmai bus labiau atkuriami pagal knygas, nei ankstesniuose filmuose, todėl, kad šį kartą yra dvi dalys. Daniel Radcliffe pridūrė: „Tai – kelionės filmas, ypač pirmoje filmo dalyje. Žmonės taip įprato matyti Harį Poterį Hogvartse, o mes tiesiog nebe ten jau pirmoje filmo dalyje. Panašu, kad tai labai pagyvina siužetą ir, mes tikimės, jog žmonės vėl išvys filmus šviežiomis akimis, todėl, kad kai nustoji sėdėti tame pačiame kambaryje ir į viską pažiūri iš kitos vietos, viskas kitaip ir atrodo.“

Yates ir Heyman pabrėžė, jog kai kurie filmo įvykiai yra įtakoti šeštojo filmo siužeto.

 Aktoriai 

 Actor Role   Haris Poteris   Ronis Vizlis   Hermiona Įkyrėlė   Valdovas Voldemortas   Albas Dumbldoras   Severas Sneipas   Argas Filčas   Horacijus Trimitas   Gelertas Grindelvaldas   Rubėjus Hagridas   Filijus Flitvikas / Graibštuolis   Olimpija Maksima   Batilda Maišinė   Drakas Smirdžius   Alastoras Rukna   Bilas Vizlis   Vernonas Durslis   Kingslis Šeklbotas   Belatriks Lestreindž   Pijus Bukagalvis   Aberfortas Dumbldoras   Ponas Olivanderis   Ksenofilijus Geranoris   Liucijus Smirdžius   Popė Pomfri   Dobis (balsas)   Fenryras Pilkanugaris   Nevilis Nevėkšla

 Actor Role   Mandangas Fletčeris   Luna Geranorė   Pomona Diegavirtė   Padaras (balsas)   Narcisa Smirdžiuvienė   Scabior (angl.)   Jakslis   Rufas Skrimdžeras   Sirijus Blekas   Fredis Vizlis   Džordžas Vizlis   Fler Delakur   Persis Vizlis   Jaunas Dumbldoras   Rita Nepasėda   Petunija Dursli   Minerva Makgonagal   Piteris Trumpulis   Doloresa Ambridž   Nimfodora Tonks   Remas Lupinas   Sibilė Treloni   Alekta Kerou   Molė Vizli   Artūras Vizlis   Džinė Vizli

Prieš išleidžiant knygą Jason Isaacs planavo negrįžti filmuotis paskutiniam Hario Poterio serijos filmui „Haris Poteris ir Mirties relikvijos“, nes manė, kad jo vaidmuo turės mažai scenų, kadangi ankstesniame filme jo personažas buvo įkalintas. Susitikęs su J.K.Rowling per apdovanojimų vakarienę, jis atsiklaupęs prieš ją tarė: „Ištraukite mane iš kalėjimo, aš jūsų maldauju.“ Pažiūrėdama per Isaacs petį, Rowling užtikrino jį tyliai pasakydama: „Tu esi. Pirmas skyrius“. Iš karto po to Isaacs pasirašė sutartį filmuotis filme.

2009 m. rugpjūčio 9 d. Joshua Herdman pranešė, kad Jamie Waylett neatliks savo Vincento Krabo vaidmens filme „Haris Poteris ir Mirties relikvijos“. Waylett atliekamas personažas bus išbrauktas, o jo vaidmens scenas atliks Herdman personažas.

Režisierius David Yates yra pranešęs, kad paskutinei filmo scenai, kurios veiksmas vyksta praėjus devyniolikai metų po pagrindinio siužeto, nebus samdomi vyresni aktoriai, kurie pakeistų pagrindinius. Specialūs efektai bus panaudoti, kad aktorius paverstų vyresniais. Taip pat, specialieji efektai ir makiažas bus panaudotas kuriant septynių Poterių efektą, kurie atrodys kaip aktorius Daniel Radcliffe.

 Rinkodara 
Pirmoji oficiali filmo nuotrauka buvo išleista 2009 m. gruodžio 1 d., kurioje buvo Haris, Ronis ir Hermiona vienoje iš Londono gatvių. 2009 m. gruodžio 4 d. internete nutekėjo video klipas, kuris oficialiai buvo išleistas, kartu su „Netikro princo“ Blu-ray ir DVD.

2010-ų metų „ShoWest“ konvencijoje Alan Horn pristatė pirmą vaizdinę medžiagą iš abiejų būsimo filmo dalių. Nauja „Mirties relikvijų“ filmuota medžiaga buvo parodyta ir per 2010 m. MTV filmų apdovanojimus. 2010 m. birželio 28 d. internete buvo išleistas pirmasis oficialus abiejų dalių filmo anonsas. 2010 m. birželio 30 d. jis taip pat buvo pradėtas rodyti kino teatruose prieš filmą „Saulėlydžio saga. Užtemimas“. 2010 m. birželio 23 d. „Cinema Expo“ renginyje Amsterdame buvo parodytas anonsas su specialiai išrinktomis scenomis iš filmo. Per kanalo ABC Family serialo „Huge“ premjerą, buvo parodytas pilnas „Mirties relikvijų“ anonsas, o vėliau tą patį vakarą jis oficialiai išleistas ir inernete. 2010 m. liepos 2 d. buvo išleistas oficialus filmo plakatas.Harry Potter and the Deathly Hallows Teaser Poster . Nuoroda tikrinta 2 July 2010.

Filmas „Mirties relikvijos“ buvo pristatytas ir 2010 m. „San Diego Comic-Con International“ renginyje. Jame buvo eksponuojama keletas butaforijų iš filmavimo aikštelės, tarp kurių buvo Šeivamedžio lazdelė ir Klastuolio medalionas.Photos: Deathly Hallows Horcrux props on display at San Diego Comic Con . Nuoroda tikrinta 28 July 2010. Renginyje taip pat dalyvavo Tom Felton, kuris pristatė naujus video klipus iš filmo.Tom Felton attending Comic Con to premiere new Deathly Hallows footage . Nuoroda tikrinta 28 July 2010. 2010 m. rugpjūčio 11 d., tuo pačiu metu parodydama naują „Mirties relikvijų“ filmo medžiagą, „Warner Bros. International“ pranešė, kad įvairiuose Japonijos miestuose bus rengiamas Hario Poterio filmų maratonas.HP Movie Marathon 1-6, Snitchseeker. Nuoroda tikrinta 11 August 2010.

Per The CW serialo „The Vampire Diaries“ antrojo sezono premjerą buvo parodyta pirmoji filmo „Haris Poteris ir Mirties relikvijos. Pirma dalis“ TV reklama.Harry Potter and the Deathly Hallows, Part 1 – TV Spot 1. Nuoroda tikrinta 19 September 2010. Joje buvo įtraukta visiškai nauja filmuota medžiaga: Voldemorto dialogas, scenos iš Geranorių namų užpuolimo ir filmuota vaiduokliškos Dumbldoro haliucinacijos medžiaga. Dar daugiau, Jungtinėje Karalystėje buvo patvirtintas pirmosios dalies anonsas.Deathly Hallows, Part 1 trailer due out at the end of the month . Nuoroda tikrinta 19 September 2010. Šis anonsas buvo parodytas rugsėjo 22 d., o jo trukmė 2 minutės ir 25 sekundės.Second Epic Harry Potter & the Deathly Hallows Official Trailer

2010 m. rugsėjo 29 d. Yahoo! Movies išleido trijų pagrindinių personažų Hario, Ronio ir Hermionos plakatus.Yahoo! Movies Posters  Kitą dieną buvo išleistas pirmosios dalies plakatas, skirtas kino teatrams, kuriame Haris, Ronis ir Hermiona bėga miške.Part 1 Theatrical  Įvairių pirmosios dalies personažų plakatai, kuriuose vaizduojami Haris, Ronis, Hermiona, Valdovas Voldemortas, Belatriks Lestreindž, Severas Sneipas ir Fenryras Pilkanuguris, buvo išleisti 2010 m. spalio 6 d.More 'Harry Potter and the Deathly Hallows: Part 1' Character Banners Debuts  Spalio 12 d., buvo išleisti papildomi keturi personažų plakatai, kuriuose vaizduojami Haris, Ronis, Hermiona, Belatriks, Liucijus Smirdžius, Fenryras Pilkanuguris ir grobikas.http://www.the-leaky-cauldron.org/2010/10/11/dont-get-caught-exclusive-deathly-hallows-part-one-banners Visi plakatai buvo susieti bendromis temomis: „neįkliūk“, „nepasitikėk niekuo“ ir „medžioklė prasideda“.

2010 m. spalio 18 d. septynios naujos reklamos, skirtos televizijai, buvo patalpintos oficialiame „Warner Bros.“ Youtube kanale. . Spalio 30 d. EW įkėlė į savo internetinį puslapį du naujus video klipus, pavadintus „Horokrusai“ ir „Istorija“, kuriuose buvo galima rasti daug naujos filmuotos medžiagos. Tą pačią dieną „Warner Bros.“ patalpino dvylika trumpų klipų oficialioje filmo svetainėje.

 Išleidimas 
2010 m. rugpjūčio 21 d. režisierius David Yates, prodiuseriai David Heyman ir David Barron, kartu su „Warner Bros.“ prezidentu Alan F. Horn dalyvavo bandomajame filmo „Mirties relikvijos“ pirmosios dalies demonstravime Čikagoje.Leaky coverage on Test Screening. Nuoroda tikrinta 21 August 2010. Neužbaigtas filmas sukėlė dideles aistras tarp žiūrovų, tarp kurių buvo tokių atsiliepimų kaip „nuostabus ir tamsus“ bei „pats idealiausias Hario Poterio filmas“. Kiti išreiškė nuomonę, kad filmas nuosekliai seka filmą, kas leido prieiti išvadą, jog filmas paėmė ir knygoje esančias problemas.Deathly Hallows Rave Reviews 

Iš pat pradžių „Warner Bros. Pictures“ planavo pirmąją „Mirties relikvijų“ dalį išleisti 2D ir 3D formatu, tačiau 2010 m. spalio 8 d., buvo pranešta, kad pirmosios dalies 3D planai atšaukiami. „„Warner Bros Pictures“ priėmė sprendimą išleisti filmą „Haris Poteris ir Mirties relikvijos: 1 dalis“ 2D formate, tiek įprastiniuose tiek ir IMAX kino teatruose, nes mes nebūtumėme spėję užbaigti 3D filmo versijos per likusį laiką. Nepaisant visų pastangų, mums nepavyko perkelti filmo į šį formatą, išsaugant ir užtikrinant geriausią ir aukščiausią kokybės standartą.“ Tačiau antroji dalis, vis tiek bus išleista 2D, 3D ir IMAX formatuose.Snitchseeker: Warner Bros. cancel 3D

Likus tik 48 valandom iki oficialaus pirmosios dalies starto Šiaurės Amerikoje, internete nutekėjo pirmosios filmo 36 minutės ir 14 sekundžių. Dar prieš nutekant filmo daliai, filmas jau buvo užėmęs penktą vietą tarp didžiausių bilietų pardavimų istorijoje, kuomet buvo išparduoti bilietai 1000 kino teatrų Jungtinėse Amerikos Valstijose. Nepaisant sklandančių gandų, kad nutekėjimas buvo dalis marketingo plano, kad padidėtų susidomėjimas filmu, „Warner Bros.“ kino studijos atstovai užtikrino, jog nutekėjusi medžiaga nebuvo suvaidinta ir įvyko ne dėl jų kaltės.

Pasaulinė filmo „Haris Poteris ir Mirties relikvijos. Pirma dalis“ premjera įvyko 2010 m. lapkričio 11 d. Londone, Leincester aikštėje. Lapkričio 15 d. šios dalies premjera buvo parodyta JAV, Niujorke. Pirmosios dalies debiutas pasauliniu mastu įvyko 2010 m. lapkričio 19 d., o antroji dalis bus pradėta rodyti praėjus aštuoniems mėnesiams po pirmosios dalies premjeros – 2011 m. liepos 15 d.

Lietuvoje filmo „Haris Poteris ir Mirties relikvijos. Pirma dalis“ išankstiniai seansai buvo parodyti 2010 m. lapkričio 17 d., o oficiali premjera įvyko 2010 m. lapkričio 19 d.

 Pelnas 
Per specialius vidurnakčio seansus Jungtinėse Valstijose ir Kanadoje „Haris Poteris ir Mirties relikvijos. I dalis“ uždirbo 24 milijonus JAV dolerių, sumušdamas ankstesnį 22,2 milijonų JAV dolerių rekordą Hario Poterio filmų serijoje, kurį buvo pasiekęs „Netikras princas“.'Potter' conjures $24M at midnight showings  Filmas taip pat užėmė trečią vietą tarp daugiausiai uždirbusių filmų per vidurnakčio seansus, atsilikdamas tik nuo „Saulėlydžio saga. Užtemimas“ ir „Saulėlydžio saga. Jaunatis“ filmų, kurie atitinkamai uždirbo 30 ir 26,3 milijonus JAV dolerių.Weekend Briefing: ‘Harry Potter’ Has Hallowed Midnight Launch Tačiau ši dalis uždirbo daugiausiai IMAX kino teatruose, surinkdama 1,4 milijono JAV dolerių ir aplenkdama „Užtemimą“, kuris uždirbo 1 milijoną JAV dolerių.Harry Potter Posts Big Opening Night Numbers . Nuoroda tikrinta 19 November 2010.

Premjerinės dienos metu Jungtinėse Valstijose filmas uždirbo 61,2 milijonus JAV dolerių, užkopdamas į penktą vietą visų laikų daugiausiai uždirbusių filmų per vieną dieną sąraše. Tačiau tai buvo didžiausias uždarbis per vieną dieną Hario Poterio filmų serijoje, kurio rekordą prieš tai buvo pasiekęs „Netikras princas“ uždirbęs 58,2 milijonus JAV dolerių. Pasibaigus premjeriniam savaitgaliui „Haris Poteris ir Mirties relikvijos. I dalis“ surinko 125,1 milijoną JAV dolerių, taip tapdama pelningiausia visų laikų savaitgalio juosta Hario Poterio frančizėje, kuria anksčiau buvo tituluojama „Ugnies taurė“, surinkusi 102 milijonus JAV dolerių. Taip pat ši dalis užkopė į antrą vietą visų laikų pelningiausios lapkričio mėnesio juostos sąraše, atsilikdama tik nuo „Saulėlydžio saga. Jaunatis“, kuri uždirbo 142,8 milijonus.Top November Opening Weekend at the Box Office. Box Office Mojo. Nuoroda tikrinta 21 November 2010. Po visų apskaičiavimų, ši dalis užėmė šeštą vietą tarp visų laikų pelningiausių savaitgalio juostų JAV ir Kanadoje, bei atsidūrė antrojoje vietoje 2010 m. pelningiausios savaitgalio juostos Jungtinėse valstijose ir KanadojeBiggest Opening Weekends at the Box Office. Box Office Mojo. Nuoroda tikrinta 21 November 2010. sąraše atsilikdama tik nuo „Geležinis žmogus 2“, kuri surinko 128.1 milijoną JAV dolerių.2010 OPENING GROSSES. Box Office Mojo. Nuoroda tikrinta 21 November 2010.

Per pirmąjį savo savaitgalį užsienio šalyse „Haris Poteris ir Mirties relikvijos. I dalis“ surinko 205 milijonus JAV dolerių, taip tapdama ketvirta visų laikų pelningiausia savaitgalio juosta užsienio mastu, atsilikdama tik nuo „Netikro princo“. Pasauliniu mastu, ši dalis surinko 330 milijonus JAV dolerių per savo pirmąjį savaitgalį, taip užimdama penktąją vietą visų laikų pelningiausios savaitgalio juostos sąraše.All Time Worldwide Opening at the Box Office. Box Office Mojo. Nuoroda tikrinta 21 November 2010.

Lietuvoje per pirmąjį savaitgalį „Haris Poteris ir Mirties relikvijos. I dalis“ uždirbo 254 719 tūkstančius litų ir tapo pelningiausia savaitgalio juosta Lietuvoje, aplenkdama ankstesnį lyderį – „Harį Poterį ir Ugnies taurę“ (193 501 tūkstančiai litų). Iš viso Lietuvoje „Haris Poteris ir Mirties relikvijos. I dalis“ uždirbo 633 741 tūkstančius litų ir šiuo metu užima 84 vietą visų laikų pelningiausių filmų Lietuvoje sąraše.

2011 m. kovo 6 d. JAV ir Kanadoje pirmoji dalis buvo uždirbusi 294 562 162 milijonus JAV dolerių ir 656 900 000 milijonus JAV dolerių kitose pasaulio šalyse, taip bendrai surinkdama 951 462 162 milijoną JAV dolerių ir tapdama pelningiausia 2010 metų juosta pasaulyje, atsilikdama tik nuo „Žaislų istorija 3“ ir „Alisa Stebuklų šalyje“, taip pat šiuo metu užima dešimtą vietą pelningiausių visų laikų juostų sąraše ir antrą vietą Hario Poterio filmų serijoje, atsilikdama tik nuo „Išminties akmens“.

 Home media 
Filmas „Haris Poteris ir Mirties relikvijos. I dalis“ Jungtinėje Karalystėje DVD ir trijų diskų Blu-ray Combo Pack formatu bus išleistas 2011 m. balandžio 11 d., o 2011 m. balandžio 15 d. – JAV. Paprastoje Blu-ray versijoje bus 8 ištrintos scenos bei keli trumpi dokumentiniai filmai, o Blu-ray Combo Pack versijoje papildomai bus pridėtas filmo „Haris Poteris ir Mirties relikvijos. II dalis“ video klipas.Harry Potter And The Deathly Hallows Part 1 DVD 2010: Amazon.co.uk: Daniel Radcliffe, Emma Watson, Rupert Grint, Bill Nighy, Evanna Lynch, Ralph Fiennes, Helena Bonham Carter,…

 Šaltiniai 

 Nuorodos 
 Oficialus Hario Poterio puslapis
 Oficialus filmo puslapis



Kategorija:2010 filmai
Kategorija:2011 filmai
Kategorija:Hario Poterio filmai

ja:ハリー・ポッターと死の秘宝#映画